CELEX: 22012D0168
Language: sk
Date: 2012-09-28 00:00:00
Title: Rozhodnutie Spoločného výboru EHP č. 168/2012 z  28. septembra 2012 , ktorým sa mení a dopĺňa príloha IX (Finančné služby) k Dohode o EHP

13.12.2012   
            
            
               SK
            
            
               Úradný vestník Európskej únie
            
            
               L 341/19
            
         ROZHODNUTIE SPOLOČNÉHO VÝBORU EHP
   č. 168/2012
   z 28. septembra 2012,
   ktorým sa mení a dopĺňa príloha IX (Finančné služby) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Nariadenie Komisie (EÚ) č. 583/2010 z 1. júla 2010, ktorým sa vykonáva smernica Európskeho parlamentu a Rady 2009/65/ES, pokiaľ ide o kľúčové informácie pre investorov a podmienky, ktoré treba splniť pri poskytovaní kľúčových informácií pre investorov alebo prospektu na trvalom médiu inom ako papier alebo prostredníctvom webových stránok (1), sa má začleniť do Dohody o EHP.
            
         
               (2)
            
            
               Nariadenie Komisie (EÚ) č. 584/2010 z 1. júla 2010, ktorým sa vykonáva smernica Európskeho parlamentu a Rady 2009/65/ES, pokiaľ ide o formu a obsah štandardného oznámenia a osvedčenia PKIPCP, využívanie elektronickej komunikácie medzi príslušnými orgánmi na účely oznámenia, postupy pri previerkach na mieste a vyšetrovaniach a výmenu informácií medzi príslušnými orgánmi (2), sa má začleniť do Dohody o EHP.
            
         
               (3)
            
            
               Smernica Komisie 2010/43/EÚ z 1. júla 2010, ktorou sa vykonáva smernica Európskeho parlamentu a Rady 2009/65/ES, pokiaľ ide o organizačné požiadavky, konflikty záujmov, pravidlá výkonu činnosti, riadenie rizík a obsah dohody medzi depozitárom a správcovskou spoločnosťou (3), sa má začleniť do Dohody o EHP.
            
         
               (4)
            
            
               Smernica Komisie 2010/44/EÚ z 1. júla 2010, ktorou sa vykonáva smernica Európskeho parlamentu a Rady 2009/65/ES, pokiaľ ide o určité ustanovenia týkajúce sa zlúčenia fondov, štruktúr hlavný-zberný a oznamovacieho postupu (4), v znení korigenda uverejneného v Ú. v. EÚ L 179, 14.7.2010, s. 16, sa má začleniť do Dohody o EHP.
            
         
               (5)
            
            
               Príloha IX k Dohode o EHP by sa preto mala zodpovedajúcim spôsobom zmeniť a doplniť,
            
         PRIJAL TOTO ROZHODNUTIE:
   Článok 1
   Po bode 30b (smernica Komisie 2007/16/ES) sa do prílohy IX k Dohode o EHP vkladajú tieto body:
   
               „30c.
            
            
               
                  32010 R 0583: nariadenie Komisie (EÚ) č. 583/2010 z 1. júla 2010, ktorým sa vykonáva smernica Európskeho parlamentu a Rady 2009/65/ES, pokiaľ ide o kľúčové informácie pre investorov a podmienky, ktoré treba splniť pri poskytovaní kľúčových informácií pre investorov alebo prospektu na trvalom médiu inom ako papier alebo prostredníctvom webových stránok (Ú. v. EÚ L 176, 10.7.2010, s. 1).
            
         
               30d.
            
            
               
                  32010 R 0584: nariadenie Komisie (EÚ) č. 584/2010 z 1. júla 2010, ktorým sa vykonáva smernica Európskeho parlamentu a Rady 2009/65/ES, pokiaľ ide o formu a obsah štandardného oznámenia a osvedčenia PKIPCP, využívanie elektronickej komunikácie medzi príslušnými orgánmi na účely oznámenia, postupy pri previerkach na mieste a vyšetrovaniach a výmenu informácií medzi príslušnými orgánmi (Ú. v. EÚ L 176, 10.7.2010, s. 16).
            
         
               30e.
            
            
               
                  32010 L 0043: smernica Komisie 2010/43/EÚ z 1. júla 2010, ktorou sa vykonáva smernica Európskeho parlamentu a Rady 2009/65/ES, pokiaľ ide o organizačné požiadavky, konflikty záujmov, pravidlá výkonu činnosti, riadenie rizík a obsah dohody medzi depozitárom a správcovskou spoločnosťou (Ú. v. EÚ L 176, 10.7.2010, s. 42).
            
         
               30f.
            
            
               
                  32010 L 0044: smernica Komisie 2010/44/EÚ z 1. júla 2010, ktorou sa vykonáva smernica Európskeho parlamentu a Rady 2009/65/ES, pokiaľ ide o určité ustanovenia týkajúce sa zlúčenia fondov, štruktúr hlavný-zberný a oznamovacieho postupu (Ú. v. EÚ L 176, 10.7.2010, s. 28), v znení korigenda uverejneného v Ú. v. EÚ L 179, 14.7.2010, s. 16.“
            
         Článok 2
   Znenie nariadení (EÚ) č. 583/2010 a (EÚ) č. 584/2010 a smerníc 2010/43/EÚ a 2010/44/EÚ v znení korigenda uverejneného v Ú. v. EÚ L 179, 14.7.2010, s. 16, v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 29. septembra 2012 za predpokladu, že Spoločnému výboru EHP boli predložené všetky oznámenia podľa článku 103 ods. 1 Dohody o EHP (5).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 28. septembra 2012
      
         
            Za Spoločný výbor EHP
         
         
            predseda
         
         Atle LEIKVOLL
      
   
   
      (1)  Ú. v. EÚ L 176, 10.7.2010, s. 1.
   
      (2)  Ú. v. EÚ L 176, 10.7.2010, s. 16.
   
      (3)  Ú. v. EÚ L 176, 10.7.2010, s. 42.
   
      (4)  Ú. v. EÚ L 176, 10.7.2010, s. 28.
   
      (5)  Ústavné požiadavky boli oznámené.